Public procurement notice: Contract Notice
Published: 2023-04-26
Buyer: Digitális Kormányzati Ügynökség Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 72260000: Software-related services | 72261000: Software support services | 72266000: Software consultancy services
Submission deadline: 2023-05-22
Award criteria: Lowest price

Technical requirements: Központosított közbeszerzési keretmegállapodás (továbbiakban: KM) megkötésére irányuló eljárás a 301/2018. (XII. 27.) Korm. rendelet szerinti, az EKEIDR irat- és dokumentumkezelő rendszer licencével rendelkező érintett szervezeteknél történő, a rendszer bevezetéséhez szükséges szolgáltatások ellátására (rövid név: EIDR23).
Ajánlatkérő a nyújtandó szolgáltatásokat általánosságban a „termék” kifejezéssel hivatkozza az eljárás során.
Az eljárás tárgya szerinti 1 db ellátási csomag tételes szolgáltatáslistáját a műszaki leírás szerinti 93 db árlista sor képezi.
A KM megkötését követően megvalósításra kerülő egyedi beszerzések konkrét mennyisége és - a KM részét képező elemekből összeállított - konkrét tárgya a KM megkötését követően a közvetlen megrendelés vagy verseny újranyitás [Kbt.105. § (2) bek. b) pont] során kerül meghatározásra. (Ld. még a közbeszerzési dokumentumokban!)
EKEIDR irat- és dokumentumkezelő rendszer licencekhez bevezetési, szolgáltatások beszerzésére vonatkozó 1 db ellátási csomag, a műszaki leírásban előírtak és az ajánlatkérő (továbbiakban: AK) által rendelkezésre bocsátott közbeszerzési dokumentumok (és az annak részét képező .XLSX fájl) szerint (keretösszeg: nettó 82 545 000 000 Ft) a DKÜ rendelet szerinti központosított közbeszerzés hatálya alá tartozó, illetve a keretmegállapodáshoz önként csatlakozott szervezetek (együtt: Érintett Szervezetek) számára.
A Kbt. 3. § 18. pontja szerinti értelmező rendelkezéssel összhangban a mennyiség a KM megkötésére irányuló jelen eljárásban a keretösszeggel jellemezhető. (A KM megkötését követően megvalósításra kerülő egyedi beszerzések konkrét mennyisége a közvetlen megrendelések vagy verseny újranyitások során kerül meghatározásra.)
1. A Szállító feladata a KM hatálya alatt egy közbeszerzési projektiroda működtetése, amelynek keretében az Érintett Szervezetek beszerzés tárgya szerinti ellátását (ügyfélkiszolgálását) tudja biztosítani. A közbeszerzési projektiroda felelős az Érintett Szervezetek és a Beszerző tájékoztatásáért. A közbeszerzési projektiroda feladata az érintett szervezeti beszerzési, támogatási igények/hibaticketek értelmezése, kezelése, továbbá közvetlen megrendelés esetén annak visszaigazolása, a verseny újranyitása esetén ajánlatadás a keretmegállapodás alapján történő beszerzés ajánlatkérője részére, valamint a teljesítések koordinálása és a Beszerző részére történő adatközlés (termékek, teljesítések). A közbeszerzési projektiroda az ajánlattevő/közös ajánlattevő részéről a keretmegállapodás elsődleges kapcsolattartó felülete.
2. Az eljárás több ajánlattevővel történő keretmegállapodás megkötésére irányul. [Kbt.104.§ (3)] Az egyedi szerződések megkötésére a Kbt.105. § (2) bekezdés b) pontja szerint kerülhet sor.
3. Ajánlatkérő alkalmazza a Kbt. 81. § (5) bekezdését. A Kbt. 81. § (5) bekezdése alapján Ajánlatkérő az ajánlatok bírálatát - az egységes európai közbeszerzési dokumentumban (továbbiakban: EEKD) foglalt nyilatkozat alapján - az ajánlatok értékelését követően végzi el. Ajánlatkérő a keretszám szerinti legkedvezőbb és az azt követő további 1 legkedvezőbb ajánlatot benyújtó ajánlattevők vonatkozásában végzi el a bírálatot.
4. Ajánlatkérő a Kbt. 76. § (2) bekezdés a) pontja szerinti legalacsonyabb ár értékelési szempontot alkalmazza, tekintettel arra, hogy az ajánlatkérő igényeinek valamely konkrétan meghatározott minőségi és műszaki követelményeknek megfelelő szolgáltatás felel meg, és a gazdaságilag legelőnyösebb ajánlat kiválasztását jelen esetben további minőségi jellemzők nem, csak a legalacsonyabb ár értékelése szolgálja [Kbt. 76. § (5) bekezdés]. Az összehasonlítás alapját az ajánlattevő által a 93 darab szolgáltatássorra megajánlott ÁFA nélkül számított összesített ajánlati ár képezi.
5. Ajánlatkérő a Kbt. 75.§ (6) bekezdése alapján megadja, hogy a keretmegállapodás megkötésére irányuló eljárásban alkalmazza a Kbt.75.§ (2) bekezdés e) pontját. Továbbá Ajánlatkérő az eljárást a Kbt. 104. § (5) bekezdésében foglaltak alapján eredménytelennek nyilvánítja, amennyiben csak egy érvényes ajánlatot nyújtottak be.
6. A megkötendő keretmegállapodás alapján nem történhet alkalmazásfejlesztés, tekintettel arra, hogy jelen közbeszerzési eljárásnak az nem tárgya.
7. A keretmegállapodás alapján verseny újranyitásával megvalósuló beszerzés a Kbt. 53. § (5)-(6) bekezdése szerinti feltételes közbeszerzésként is történhet, ez esetben az Érintett Szervezet köteles a verseny újranyitásra szóló ajánlattételi felhívásában ismertetni a Kbt. 53. § (5)-(6) bekezdés szerinti körülményt.
8. A szerződéskötési időszak (amely megegyezik a keretmegállapodás II.2.7) pontban megadott maximális időtartamával) az alábbiak szerinti:
- A keretmegállapodás hatályba lépését követő 24 hónap a keretmegállapodás szerződéskötési időszaka, mely időszak alatt van lehetőség a keretmegállapodás keretösszege erejéig közvetlen megrendelés kezdeményezésére, vagy verseny újranyitás megindítására, s annak eredményeképpen egyedi szerződés megkötésére, illetve ezek teljesítésére. A keretmegállapodás alapján nem kezdeményezhető olyan közvetlen megrendelés vagy indítható meg olyan verseny újranyitás, továbbá nem köthető meg olyan egyedi szerződés, amely a keretmegállapodás keretösszegének túlteljesítését eredményezné.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdéseiben, továbbá a Kbt. 63. § (1) bekezdés c) pontjában meghatározott kizáró okok bármelyike fennáll. Öntisztázás: a Kbt.64.§ (1)-(2) bekezdése alapján. Előzetes igazolási mód (ajánlatban benyújtandó): A kizáró okok fenn nem állását a 321/2015.(X. 30.) Korm. rendelet (továbbiakban: KR.) 1-4.§ rendelkezései szerint kell igazolni. Az ajánlattevő és az alkalmasság igazolásában részt vevő gazdasági szereplő a KR. 4. § (1)-(2) bekezdése alapján, az EEKD kitöltésével köteles előzetesen igazolni, hogy nem tartozik a Kbt. 62.§ (1)-(2) bekezdésének, továbbá a Kbt. 63. § (1) bekezdés c) pontjának hatálya alá. Ajánlattevő köteles nyilatkozni a 833/2014/EU tanácsi rendelet 5k. cikk (1) bekezdése szerinti tilalom előírásai vonatkozásában a KR. 1. § (9) bekezdése alapján. A KR. 3.§ (3), (5) bekezdései alapján az alkalmasság igazolásában résztvevő szervezetek és a közös ajánlattevők vonatkozásában, a nevükben eljárni jogosult képviselő külön-külön tölti ki az EEKD űrlapot az EKR rendszerben. A KR. 2. § (3) bekezdés a) pontjára tekintettel az EEKD űrlapon az ajánlattevőnek fel kell tüntetnie az ajánlat benyújtásakor már ismert alvállalkozókat, amelyeknek a kapacitásaira nem támaszkodik (az EEKD II. rész D. pontja is kitöltendő). A KR. 15. § (2) bekezdése alapján azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt. 67.§ (4) bekezdése szerinti nyilatkozatot nyújt be az EKR-ben biztosított űrlap kitöltésével. Igazolási mód (igazolásra felhívás esetén benyújtandó): Ajánlatkérő által a Kbt. 69. § (4)-(7) bekezdése alapján a kizáró okok igazolására felhívott Magyarországon letelepedett ajánlattevő esetén a KR. 4. §, a 8. § és 9. § b) pont, illetve nem Magyarországon letelepedett ajánlattevő esetén, a 4. §, a 10. § és a 11. § b) pont alapján kell igazolnia, hogy nem tartozik a Kbt. 62.§ (1)-(2) bekezdésében, továbbá a Kbt. 63. § (1) bekezdés c) pontjában meghatározott kizáró okok hatálya alá, figyelemmel a KR. 12-13. §-ban, valamint a 14. § és 16. §-ban foglaltakra is. A KR. 15. § (1) bekezdése alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az EEKD űrlapot köteles kitölteni a Kbt. 62. §-ában és Kbt. 63. § (1) bekezdés c) pontjában foglalt kizáró okok hiányának igazolása érdekében. Ajánlatkérő kizárja az eljárásból azt az ajánlattevőt (közös ajánlattevőt), alvállalkozót, alkalmasság igazolásában részt vevő szervezetet, aki az előírt kizáró okok hatálya alá tartozik, vagy aki részéről a kizáró ok az eljárás során következett be (Kbt. 74. § (1) bek.). A Kbt. 69. § (11a) bekezdése alapján ajánlattevő nyilatkozhat AK egy korábbi közbeszerzési eljárásában az EKR-ben elektronikus úton már benyújtott igazolás figyelembevételéről. Ajánlatkérő felhívja az ajánlattevő figyelmét a KR. 18. §-ában foglaltakra. Az ajánlatban ajánlattevőnek nyilatkoznia kell folyamatban levő változásbejegyzési eljárásról, nemleges tartalom esetén is (EKR űrlap kitöltésével). Folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást.